Document ID: /roh_data/filtered/fineweb-2-filterrobots_roh.jsonl.gz/67048

Donn d'in mez milliun francs suenter collisiun
- Dumengia, 21.2.2016, 11:26
A Sihlbrugg è in tren nostalgic collidà la notg passada cun in vehichel da plazzal. Il tren charrava mo plaun ed il char da glera era fermà.
Tar la collisiun d'in tren nostalgic ed in char da glera parcà sin la staziun a Sihlbrugg hai dà in donn d'in mez milliun francs. Il tren da nostalgia charrava per fortuna mo plaun.
Tenor la polizia chantunala era il tren sin via da Arth-Goldau a Turitg. A Sihlbrugg ha el stuì tancar aua, cun charrar davent è el collidà cun il char da glera. Tar la collisiun èn 16 persunas vegnidas blessadas, tranter quests era dus locomotivists. Il motiv da la collisiun vegn anc sclerì.
RR novitads 6:00